1. **Formaliteter**

Møteleder: Ingrid Birgitte Løvoll

Referent: Camilla Finstad Pedersen

Tid og sted: Teams, 15.04.2020

1. **Tilstede**

*Ingrid Landsverk, Kristine Sandland Kristensen, Andrea Moksnes, Roar Høiby*

*Brakstad, Markus Mollerud, Ingrid Birgitte Løvoll, Camilla Finstad Pedersen, Marita*

*Uglem Remøy, Henrik Fossmo, Emma Eivik*

1. **Godkjenning av referat**

Alle leser gjennom ila. uka, dersom det ikke er noen innvendinger publiseres det mandag.

1. **Godkjenning av møteinnkallelse og saksliste**

Godkjent

**49/20 Leder**

Oppdatering av tiden fremover v/ Ingrid Birgitte

* Har fått en e-post av arealansvarlig om en undersøkelse ang. fremtidig kontorareal på det nye fellescampuset - fyller ut ønske om størrelse, bruksområde m.m.
* Fått e-post fra Nina Salvesen (leder av Velferdstinget) om HR-forumet. Finnes noen retningslinjer for hvordan linjeforeningen skal forholde seg til f.eks. seksuell trakassering. Deles ut genser til linjeforeningslederne som skal vise at de bryr seg om studentene.

Evaluering av ballsituasjonen v/Ingrid Birgitte

* Hvordan styret har opplevd situasjonen:
  + Det endte godt - vi tok gode avgjørelser, forhørte oss med mange som hadde peiling og baserte oss ikke kun på egne meninger innad i styret
  + Effektivt - tok det i styret og inkluderte ikke jubileumskomitéen når det kom til beslutningen om hvorvidt ballet skulle avholdes eller ikke, gjorde prosessen mer effektiv
  + Samarbeidet godt - vi har vært samstemt, men det har vært rom for å si ifra om vi var uenige.
  + Bra vi sendte ut info i etterkant, så medlemmene forstod hvorfor vi tok de valgene vi gjorde og hvorfor vi brukte så lang tid på å avlyse ballet. Medlemmene har gitt tilbakemelding på at de er fornøyde med informasjonen som er blitt gitt ut.
  + Hva kunne vi gjort bedre?
    - De som er direkte involvert, spesielt jubileumskomitéen, burde fått mer informasjon, og vi burde vurdert underveis å lette på restriksjonene vi satt ang. hvor mye informasjon som skulle ut til de som ble påvirket
    - Tatt tid før ting vi har vedtatt i styret har kommet til jubileumskomitéen grunnet treghet i kommunikasjonen mellom leddene styret > jubkomleder> jubkom
    - Kan lønne seg at det ikke sitter folk fra styret i jubileumskomitéen.
    - I ordinære situasjoner er det ikke slik styret skal opptre, mtp. å overkjøre komitéer, men i dette tilfellet så vi det som nødvendig mtp. på både det etiske og økonomiske aspektet ved saken
    - Vi kunne latt være å kreve inn pengene fra medlemmene når vi hadde bestemt oss for å avlyse
* Hvordan jubileumskomitéen har opplevd situasjonen:
  + Følte seg litt utelatt, da det var lite info fra styret, og infoen kom ofte litt for sent.
* Hva gjør vi videre?
  + Naturlig startpunkt: satse på ball i midten av november, men ingen garanti for at det vil være forsvarlig å ha ball i år
  + Det vil ikke bli to ball samme semester: enten slås immball og jubball sammen, eller så blir det immball i november og jubball på våren
  + Kan være en idé å spørre medlemmene om de ønsker sammenslått eller separate ball

**50/20 Nestleder**

Oppdatering av tiden fremover v/ Camilla

* Daljene og pinsene fra Trofé er defekte. Båndet på komitédaljene er helt ubrukelig og trykket på pinsene og daljevedhengene er utydelig. Vår kontaktperson hos Trofé har sendt melding til produsentene og krever erstatning for dette, uten ekstra kostnad for oss.

**51/20 Økonomiansvarlig**

Oppdatering av tiden fremover v/ Ingrid

* Ballet: Alle med billett har fått betalt tilbake pengene for billettene. Sponsorer kontaktes av jubkom ang. hva vi gjør med pengestøtten.
* Ikke fått svar på SIT-søknaden enda

**52/20 Arrangementsansvarlig**

Oppdatering av tiden fremover v/ Kristine

* Må ta stilling til åre i nær fremtid, men ellers meget lite som skjer

**53/20 Redaktør/grafisk**

Oppdatering av tiden fremover v/Marita

* Jobber med ugleposten
* Styregenserne ligger hos Marita, klare til å hentes!

**54/20 Fagansvarlig**

Oppdatering av tiden fremover v/Emma

* Meget lite som skjer

**55/20 Informasjonsansvarlig**

Oppdatering av tiden fremover v/Markus

* Ingen komitémedlemmer ville ha takeover
* Tenkt å begynne med quiz igjen!
* Komme med tips til hva man kan gjøre
* God feedback på treningsvideoene som ble lagt ut på instastory

**56/20 Faddersjefer**

Prøver å jobbe mot normalen

Oppdelte komitémøter: møte med undergruppene istedenfor hele komitéen

Spanskrøret samarbeid v/Andrea

* Ønsker å få til en helaften på søndagen: lektorlekene > brettspill/aktiviteter på Gløs frem til 5-6-tiden> felles filmkveld. Dette er for å skape et bånd mellom linjeforeningene og ikke bare konkurranse. Arrangementet blir alkoholfritt.

Fadderseminar? v/ Andrea og Henrik

* Vet ikke helt hva vi gjør. Det kan ikke bare flyttes over til neste semester fordi det skal gis ut viktig info som fadderne trenger god tid før fadderuka. Faddersjefene kommer til å legge ut info om fadderuka sånn den er planlagt.

Det lønner seg å ha en plan B: fadderuke med smittetiltak. Vi SKAL ta imot studentene våre på best mulig måte, fadderuke eller ikke. Vi krysser fingra for at det normaliserer seg til høsten.

**57/20 Aktivitetsansvarlig**

Oppdatering av tiden fremover v/Roar

* Vil prøve å legge til rette for at de medlemmene som er aktive snakker med hverandre, så de fortsetter å være aktive i etterkant. Kan f.eks. arrangere zoom-pils.

**58/20 Eventuelt**

Digitale møteplasser i tiden fremover v/alle

* Bedre å ha et tilbud ingen bruker enn ingen tilbud
* Kan be medlemmene sende inn bilder som kan brukes i sosiale medier
* Forslag: quiz, strikk og drikk, playstation, sjakk, løpekonkurranse (stravagruppe, slik linjeforeningene på Gløs har gjort)
* Dagens utfordring: la det gå litt ut i juni. Fin måte å få folk til å sende inn bilder. Forslag til utfordring: mest kreative selvportrett.
* Tilby aktivitet hver dag, tilbyr strikk og drikk og quiz i tillegg
* Quiz: direktesendt på facebook, teams eller google-meet hvor man sender inn svar
* Til turneringer: opprette arrangement og publisere info der.
* Premier på utfordringer o.l. : vaffelkupong!
* Gruppa som vinner på strava kan f.eks. vinne en kveld på Dragvollkjelleren

Neste møte(r) v/alle

12. Mai kl. 18

Møtet hevet 17:36